12. ฐานะการเงินและผลการดำเนินงาน

งบการเงิน

สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2550

ผู้สอบบัญชีได้ตรวจสอบงบดุลรวม ณ วันที่ 31 ธันวาคม พ.ศ.2550 และพ.ศ.2549 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2550 และ พ.ศ. 2549 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2549

ผู้สอบบัญชีได้ตรวจสอบงบดุลรวม ณ วันที่ 31 ธันวาคม พ.ศ.2549 และพ.ศ.2548 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2549 และ พ.ศ. 2548 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2548

ผู้สอบบัญชีได้ตรวจสอบงบดุลรวม ณ วันที่ 31 ธันวาคม พ.ศ.2548 และพ.ศ.2547 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2548 และ พ.ศ. 2547 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี งบการเงินของบริษัทร่วมจำนวน 2 แห่งสำหรับปีสิ้นสุดวันที่ 31 ธันวาคม 2548 และพ.ศ.2547 ตรวจสอบโดยผู้สอบบัญชีอื่น ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป 

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[]

[]

[]

[]

[]

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่น

[]

[]

[]

[]

[]

คำอธิบายและการวิเคราะห์ฐานะการเงินและผลการดำเนินงานของฝ่ายบริหาร

ผลการดำเนินงานของบริษัทฯ และบริษัทย่อย สำหรับปีสิ้นสุดวันที่ 31 ธันวาคม พ.ศ. 2550
เปรียบเทียบกับรอบระยะเวลาเดียวกันของปีก่อน และงบดุลรวม ณ วันที่ 31 ธันวาคม พ.ศ. 2550
เปรียบเทียบกับงบดุล ณ วันที่ 31 ธันวาคม พ.ศ. 2549

1. งบกำไรขาดทุนรวมสำหรับปี สิ้นสุดวันที่ 31 ธันวาคม พ.ศ. 2550
เปรียบเทียบกับงวดเดียวกันสิ้นสุดวันที่ 31 ธันวาคม พ.ศ. 2549

1.  รายได้รวมของบริษัทและบริษัทย่อยในปี 2550 มีมูลค่าเท่ากับ 5,609 ล้านบาท
    ลดลงจากช่วงเดียวกันของปีก่อนร้อยละ 4.36
    โดยแบ่งเป็นรายได้จากการขายและบริการรวมจำนวน 5,595 ล้านบาท
    ลดลงจากงวดเดียวกันของปีก่อน 235 ล้านบาท คิดเป็นอัตราลดลงร้อยละ 4.02
    ส่วนรายได้อื่นในปี 2550 จำนวน 14 ล้านบาท ลดลงจากงวดเดียวกันของปีก่อน 21 ล้านบาท
    คิดเป็นอัตราลดลงร้อยละ 59.30

สัดส่วนรายได้จากการขายและบริการมีดังนี้

-   รายได้จากการขายและบริการกลุ่มผลิตภัณฑ์ฮาร์ดแวร์ (ESG) จำนวน 2,327 ล้านบาท
    คิดเป็นสัดส่วนร้อยละ 41.48 ของรายได้ทั้งหมด ลดลงจากงวดเดียวกันของปีก่อน 722
    ล้านบาท หรือร้อยละ 23.68

-   รายได้จากการขายและบริการกลุ่มผลิตภัณฑ์วัสดุสิ้นเปลือง (OSG) จำนวน 2,286 ล้านบาท
    คิดเป็นสัดส่วนร้อยละ 40.75 ของรายได้ทั้งหมด เพิ่มขึ้นจากงวดเดียวกันของปีก่อน 201
    ล้านบาท หรือร้อยละ 9.65

-   รายได้จากการขายและบริการกลุ่มผลิตภัณฑ์ซอฟต์แวร์โซลูชั่น (SIG) จำนวน 792 ล้านบาท
    คิดเป็นสัดส่วนร้อยละ 14.11 ของรายได้ทั้งหมด เพิ่มขึ้นจากงวดเดียวกันของปีก่อน 326
    ล้านบาท หรือร้อยละ 70.09

-   รายได้จากการขายและบริการกลุ่มผลิตภัณฑ์อุปกรณ์เครือข่ายคอมพิวเตอร์ (NSG) จำนวน 176
    ล้านบาท คิดเป็นสัดส่วนร้อยละ 3.14 ของรายได้ทั้งหมด ลดลงจากงวดเดียวกันของปีก่อน 47
    ล้านบาท หรือร้อยละ 21.07

    2.  ต้นทุนขายและบริการรวม 4,698 ล้านบาท ลดลงจากงวดเดียวกันของปีก่อน ร้อยละ
        4.72 เป็นผลมาจากต้นทุนของสินค้าที่ขายในปี 2550
        ลดลงจากงวดเดียวกันของปีก่อนร้อยละ 5.30
        ส่วนต้นทุนจากการให้บริการและการให้เช่า เพิ่มขึ้นในอัตราร้อยละ 18.95

    3.  กำไรขั้นต้นรวมจำนวน 897 ล้านบาท ลดลง 2 ล้านบาท คิดเป็นอัตราการลดลงร้อยละ
        0.20 สำหรับในปี 2550 อัตรากำไรขั้นต้นคิดเป็นร้อยละ 16.04

    4.  ค่าใช้จ่ายในการขายและบริหารรวม 694 ล้านบาท คิดเป็นร้อยละ 12.37
        ของรายได้รวม เพิ่มขึ้นจากปี 2549 จำนวน 28 ล้านบาท
        คิดเป็นอัตราการเพิ่มขึ้นร้อยละ 4.20

    5.  ในปี 2550 บริษัทฯ มีกำไรจากส่วนได้เสียของบริษัท เอชไอเอส เอ็มเอสซี จำกัด
        จำนวน 3 ล้านบาท และบริษัท พี เอส พี (ไทยแลนด์) จำกัด จำนวน 2 ล้านบาท

    6.  ดอกเบี้ยจ่ายในปี 2550 ลดลงจากปี 2549 จำนวน 10 ล้านบาท หรือร้อยละ 34
        เนื่องจากในปี 2550 บริษัทฯ มีเงินกู้ลดลงจากปี 2549 จำนวน 60 ล้านบาท

    7.  ภาษีเงินได้นิติบุคคลจำนวน 39.6 ล้านบาท ลดลงจากงวดเดียวกันของปีก่อน จำนวน 40
        ล้านบาท เป็นผลมาจากการที่บริษัทมีรายได้รวมลดลงร้อยละ 4.36 จากปี 2549

    8.  บริษัทฯ
        มีกำไรสุทธิก่อนกำไรจากการขายเงินลงทุน/ขาดทุนจากการเลิกกิจการของบริษัทย่อยและส่วนแบ่งกำไรจากเงินลงทุนตามวิธีส่วนได้เสียในปี
        2550 เท่ากับ 154 ล้านบาท ลดลงจากงวดเดียวกันของปีก่อน 2 ล้านบาท และในปี
        2550 บริษัทฯ มีกำไรสุทธิหลังบวกส่วนแบ่งกำไรจากเงินลงทุนตามวิธีส่วนได้เสีย เท่ากับ
        156 ล้านบาท ลดลงจากปีก่อน 55 ล้านบาท เนื่องจากปี 2549
        มีกำไรจากการขายเงินลงทุนในบริษัทย่อย ตามวิธีส่วนได้เสีย 55 ล้านบาท

    9.  กำไร (ขาดทุน) ต่อหุ้นขั้นพื้นฐาน (EPS) สำหรับปี 2550 เท่ากับ 0.43 บาทต่อหุ้น
        เทียบกับปีก่อน 0.59 บาทต่อหุ้น ลดลงร้อยละ 27.11

2. งบดุลรวม ณ วันที่ 31 ธันวาคม พ.ศ. 2550 เปรียบเทียบกับงบดุลรวม ณ วันที่ 31 ธันวาคม
2549

1.  บริษัทฯ มีสินทรัพย์รวมจำนวน 2,048 ล้านบาท ลดลงจากงวดเดียวกันของปีก่อนจำนวน 27
    ล้านบาท คิดเป็นอัตราร้อยละ 1.3 โดยมีรายละเอียดของการเพิ่มขึ้น
    และลดลงที่มีสาระสำคัญดังนี้

-   สินทรัพย์หมุนเวียนมีมูลค่า 1,215 ล้านบาท เพิ่มขึ้นในอัตราร้อยละ 3.91 เป็นผลมาจาก
    เงินสดและรายการเทียบเท่าเงินสด ลดลง 39 ล้านบาท ลูกหนี้การค้าเพิ่มขึ้น 134 ล้านบาท
    สินค้าคงเหลือลดลง 53 ล้านบาท และสินทรัพย์หมุนเวียนอื่น เพิ่มขึ้น 359 ล้านบาท

-   ในปี 2550 บริษัทฯ มีสินทรัพย์ถาวรสุทธิ 665 ล้านบาท ลดลง 84 ล้านบาท เป็นผลมาจาก
    ค่าเสื่อมราคาสะสมเพิ่มขึ้นและมีการจำหน่าย บริจาคทรัพย์สิน

    1.  บริษัทฯ มีหนี้สินรวมจำนวน 962 ล้านบาท ลดลงจากงวดเดียวกันของปีก่อน 67 ล้านบาท
        คิดเป็นอัตราร้อยละ 6.5
        โดยมีรายละเอียดการของการเพิ่มขึ้นและลดลงที่มีสาระสำคัญดังนี้

-   เงินเบิกเกินบัญชีและเงินกู้ยืมระยะสั้นจากสถาบันการเงิน 98 ล้านบาท เพิ่มขึ้น 17 ล้านบาท
    คิดเป็นอัตราร้อยละ 21.91 และเจ้าหนี้และตั๋วเงินจ่ายการค้า 510 ล้านบาท ลดลง 17
    ล้านบาท คิดเป็นอัตราร้อยละ 3.30

-   ส่วนของเงินกู้ยืมระยะยาวที่ถึงกำหนดชำระภายในหนึ่งปี 69 ล้านบาท ลดลง 8 ล้านบาท
    โดยส่วนของเงินกู้ยืมระยะยาวที่ถึงกำหนดชำระภายใน 1 ปี คิดเป็นอัตราร้อยละ 72.63
    จากเงินกู้ระยะยาวที่จะครบกำหนดชำระในหนึ่งปีลดลงสุทธิหลังการชำระคืนเงินกู้บางส่วน

-   หนี้สินหมุนเวียนอื่น 190 ล้านบาท เพิ่มขึ้น 10 ล้านบาท คิดเป็นอัตราร้อยละ 5.80
    จากเจ้าหนี้อื่นเ เจ้าหนี้ค่าทรัพย์สิน และค่าใช้จ่ายค้างจ่าย

-   เงินกู้ยืมระยะยาวจากธนาคาร 92 ล้านบาท ลดลง 35 ล้านบาท คิดเป็นอัตราร้อยละ 28
    จากการที่บริษัทฯ มีการชำระคืนเงินกู้ 24 ล้านบาท
    และจากการโอนย้ายเงินกู้ที่ครบกำหนดชำระในหนึ่งปีเป็นเงินกู้ระยะสั้น จำนวน 35 ล้านบาท

-   หนี้สินตามสัญญาเช่าการเงิน 3 ล้านบาท ลดลง 27 ล้านบาท คิดเป็นอัตราร้อยละ 91
    จากการที่บริษัทฯ มีการชำระคืนหนี้สินตามสัญญาเช่าทางการเงิน 42 ล้านบาท
    และจากการโอนย้ายหนี้สินที่ครบกำหนดชำระในหนึ่งปีเป็นหนี้สินระยะสั้นจำนวน 27 ล้านบาท

-   เจ้าหนี้เช่าซื้อทรัพย์สิน 0.7 ล้านบาท ลดลง 7 ล้านบาท คิดเป็นอัตราร้อยละ 90
    จากการที่บริษัทมีการชำระคืนเจ้าหนี้เช่าซื้อทรัพย์สินจำนวน 11 ล้านบาท
    และจากการโอนย้ายเจ้าหนี้ที่ครบกำหนดชำระในหนึ่งปีเป็นหนี้สินระยะสั้นจำนวน 7 ล้านบาท

    1.  ส่วนของผู้ถือหุ้นจำนวน 1,086 ล้านบาท เพิ่มขึ้น 40 ล้านบาท คิดเป็นอัตราร้อยละ
        3.83 จากการเพิ่มขึ้นและลดลงดังนี้

-   กำไรสะสมในปี 2550 เพิ่มขึ้นจำนวน 37.5 ล้านบาท เป็นผลมาจากผลกำไรสุทธิในปี 2550
    เพิ่มขึ้น 156 ล้านบาท บริษัทฯ จ่ายเงินปันผลจำนวน 119 ล้านบาท

-   ส่วนของผู้ถือหุ้นส่วนน้อย เพิ่มขึ้น 2.5 ล้านบาท

3. งบกระแสเงินสด สำหรับปีสิ้นสุดวันที่ 31 ธันวาคม พ.ศ. 2550
เปรียบเทียบกับรอบระยะเวลาเดียวกันสิ้นสุดวันที่ 31 ธันวาคม พ.ศ. 2549

งบกระแสเงินสดสำหรับปี สิ้นสุดวันที่ 31 ธันวาคม พ.ศ. 2550 บริษัทมีเงินสดสุทธิลดลง 39
ล้านบาท โดยมีรายละเอียดดังนี้

1.  บริษัทฯ มีเงินสดรับจากการดำเนินงาน 160 ล้านบาท โดยมีเงินสดเพิ่มขึ้นจากการที่บริษัทฯ
    มีผลประกอบการในปี 2550 295 ล้านบาท ลูกหนี้การค้าเพิ่มขึ้น 138 ล้านบาท
    สินค้าคงเหลือลดลง 48 ล้านบาท สินทรัพย์หมุนเวียนอื่นเพิ่มขึ้น 13 ล้านบาท
    เจ้าหนี้การค้าลดลง 18 ล้านบาท เจ้าหนี้อื่นและหนี้สินหมุนเวียนอื่นลดลง 14 ล้านบาท

2.  บริษัทฯ มีเงินสดสุทธิใช้ไปในกิจกรรมลงทุนในปี 2550 เท่ากับ 20 ล้านบาท เป็นผลมาจาก

-   ทรัพย์สินถาวรเพิ่มขึ้น 24.6 ล้านบาท

-   เงินปันผลรับจากบริษัทร่วม 2 ล้านบาท

-   เงินสดรับจากการจำหน่ายสินทรัพย์ถาวร 3.4 ล้านบาท

    1.  เงินสดได้มาจากกิจกรรมจัดหาเงินจำนวน 179 ล้านบาท เป็นผลมาจาก

-   เงินเบิกเกินบัญชีธนาคารและเงินกู้ยืมระยะสั้นจากสถาบันการเงินเพิ่มขึ้น 26 ล้านบาท

-   ชำระคืนเงินกู้ยืมระยะยาวจากธนาคาร หนี้สินตามสัญญาเช่าการเงิน และค่าเช่าซื้อทรัพย์สิน
    77.5 ล้านบาท

-   จ่ายเงินปันผล 119 ล้านบาท

4. อัตราส่วนสภาพคล่อง

-   บริษัทฯ มีอัตราส่วนหนี้สินหมุนเวียนต่อสินทรัพย์หมุนเวียน เท่ากับ 1.40
    ซึ่งมีสภาพคล่องดีขึ้นเมื่อเปรียบเทียบกับปี 2549

-   อัตราการหมุนเวียนของสินค้าคงเหลือของบริษัทฯ
    เพิ่มขึ้นทำให้ระยะเวลาการขายสินค้าลดลงจาก 21วัน เป็น 16 วัน
    ระยะเวลาการเก็บหนี้เพิ่มขึ้นจาก 44 วันเป็น 50 วัน ส่วนระยะเวลาการชำระหนี้ลดลงจาก
    44 วันเป็น 40 วัน จึงส่งผลให้วงจรเงินสดของบริษัทฯ ในปี 2550 เพิ่มขึ้นจาก 20 วันเป็น
    26 วัน

5. แหล่งที่มาของเงินทุน

-   แหล่งเงินทุนของบริษัทฯ มาจากกระแสเงินสดจากการดำเนินงาน 160 ล้านบาท

-   โครงสร้างหนี้สินประกอบไปด้วยหนี้สินระยะสั้นมากกว่าหนี้สินระยะยาว
    โดยหนี้สินรวมของบริษัทฯ ในปี 2550 มีมูลค่า 962 ล้านบาท ลดลงจากปี 2549
    ในอัตราร้อยละ 6.5

6. ค่าตอบแทนผู้สอบบัญชี

บริษัทฯ และบริษัทย่อยจ่ายค่าตอบแทนการสอบบัญชีให้แก่ผู้สอบบัญชีของบริษัทฯ และบริษัทย่อย
ในรอบปีที่ผ่านมามีจำนวนเงินรวม 1,285,000 บาท